CELEX: 32019D0215(01)
Language: hu
Date: 2019-02-07 00:00:00
Title: A Bizottság végrehajtási határozata (2019. február 7.) az 1308/2013/EU európai parlamenti és tanácsi rendelet 105. cikkében említett, egy borágazati elnevezéshez tartozó termékleírás módosítására irányuló kérelemnek az Európai Unió Hivatalos Lapjában történő közzétételéről (Barbera d’Asti [OEM])

15.2.2019   
               
               
                  HU
               
               
                  Az Európai Unió Hivatalos Lapja
               
               
                  C 60/4
               
            
         A BIZOTTSÁG VÉGREHAJTÁSI HATÁROZATA
         (2019. február 7.)
         az 1308/2013/EU európai parlamenti és tanácsi rendelet 105. cikkében említett, egy borágazati elnevezéshez tartozó termékleírás módosítására irányuló kérelemnek az Európai Unió Hivatalos Lapjában történő közzétételéről
         (Barbera d’Asti [OEM])
         (2019/C 60/05)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 97. cikke (3) bekezdésére,
         mivel:
         
                     (1)
                  
                  
                     Olaszország az 1308/2013/EU rendelet 105. cikkének megfelelően a „Barbera d’Asti” elnevezéshez tartozó termékleírás módosítására irányuló kérelmet nyújtott be.
                  
               
                     (2)
                  
                  
                     A Bizottság megvizsgálta a kérelmet, és megállapította, hogy teljesülnek az 1308/2013/EU rendelet 93–96. cikkében, 97. cikkének (1) bekezdésében, valamint 100., 101. és 102. cikkében meghatározott feltételek.
                  
               
                     (3)
                  
                  
                     Az 1308/2013/EU rendelet 98. cikke szerinti felszólalási nyilatkozat benyújtásának lehetővé tétele érdekében a „Barbera d’Asti” elnevezéshez tartozó termékleírás módosítása iránti kérelmet közzé kell tenni az Európai Unió Hivatalos Lapjában,
                  
               A KÖVETKEZŐKÉPPEN HATÁROZOTT:
         
            Egyetlen cikk
            A „Barbera d’Asti” (OEM) elnevezéshez tartozó termékleírás módosítására irányuló, az 1308/2013/EU rendelet 105. cikkének megfelelően benyújtott kérelem e határozat mellékletében található.
            Az 1308/2013/EU rendelet 98. cikkének megfelelően e határozat kihirdetése jogot keletkeztet arra, hogy a termékleírásnak az e cikk első bekezdésében említett módosítása ellen a határozatnak az Európai Unió Hivatalos Lapjában való kihirdetése időpontjától számított két hónapon belül kifogást emeljenek.
         
         
            Kelt Brüsszelben, 2019. február 7-én.
            
               
                  a Bizottság részéről
               
               Phil HOGAN
               
                  a Bizottság tagja
               
            
         
         
            (1)  HL L 347., 2013.12.20., 671. o.
         
      
      
         
            MELLÉKLET
            
               „Barbera d’Asti”
            
            
               PDO-IT-A1398-AM02
            
            
               A kérelem benyújtásának időpontja: 2014. december 2.
            
            A TERMÉKLEÍRÁS MÓDOSÍTÁSÁRA IRÁNYULÓ KÉRELEM
            1.   A módosításra vonatkozó szabályok
            
            Az 1308/2013/EU rendelet 105. cikke – Nem kisebb jelentőségű módosítás
            2.   A módosítás leírása és indokolása
            
            2.1.   A Barbera d’Asti DOCG (OEM) termékleírásának módosítása – A nizzai alterületre való hivatkozások eltávolítása
            
            A termékleírás módosítása, amely az 1308/2013/EU rendelet 94. cikke (1) bekezdésének d) pontjában említett egységes dokumentum több ponton történő módosítását tartalmazza.
            1. cikk – Megjelölés és borok – A nizzai alterületre való hivatkozások törlésre kerültek az (1) és a (2) bekezdésből. Az egységes dokumentumban a 2.4., a 2.5. és a 2.5.2. pontból törlésre kerültek a nizzai alterületről származó borokra való hivatkozások. Ezek formális módosítások, amelyek a nizzai alterület saját jogú DOCG-vé (OEM) történő átalakítása iránti – a 61/2010. törvényerejű rendelet 4. cikkének (5) bekezdése alapján benyújtott, a megfelelő „Nizza” DOCG (OEM) oltalom alá helyezésére irányuló kérelemmel (lásd a PDO-IT-01896 aktát) formalizált – kérelem következményei.
            A módosítás a „Nizza” DOCG (OEM) (PDO-IT-01896) oltalom alá helyezése iránti kérelemmel, valamint a „Barbera d’Asti” DOCG (OEM) termékleírásának 3. cikkében említett termelési területtel függ össze. A de facto a „Barbera d’Asti” DOCG (OEM) borok egy további földrajzi minősítőjét alkotó, és ennek megfelelően külön kapcsolódó leírásban szabályozott nizzai alterület törlése és annak a saját jogú „Nizza” DOCG-vé (OEM) történő átalakítása nem jár a „Barbera d’Asti” DOCG (OEM) termelési területének megváltozásával. Így hangsúlyozni kívánjuk, hogy a 3. cikkben leírt termelési terület magában foglalja a „Nizza” DOCG (OEM) termékleírásában szereplő kijelölt termelési területet is, csakúgy, ahogy eddig magában foglalta a nizzai alterületet. Ez teljes mértékben összhangban áll az OEM-ek és OFJ-k oltalmára vonatkozó hatályos uniós és olasz joggal, amely lehetővé teszi egy területen belül két vagy több megjelölés párhuzamos alkalmazását, feltéve, hogy azokat külön szabályozzák. Ezzel összefüggésben a termelőknek lehetőségük lesz arra, hogy szüretkor minden évben eldöntsék, hogy az egyes szőlőültetvényeken melyik OEM bort fogják előállítani (feltéve természetesen, hogy megfelelnek a vonatkozó termékleírásban meghatározott műszaki és termelési jellemzőknek).
            2.2.   4. cikk – Szőlőtermelési előírások
            
            (2) bekezdés – A leírás módosítása: beiktatásra került a szükségöntözés lehetősége a „tilos a kényszeröntözés minden formája” szövegrész után „a szükségöntözés megengedett” fordulat beillesztésével. Ezt a módosítást az elmúlt években megváltozott éghajlati körülmények indokolják, amelyeket kevés esőzés és magas nyári átlag- és maximumhőmérsékletek jellemeznek, amelyek túlzott vízstresszt okoznak a különböző domboldali talaj- és éghajlati körülményekben. A szükségöntözés megengedése szükség esetén lehetővé teszi a szőlő minőségére és a fiatal növények fejlődésére gyakorolt esetleges negatív hatások elkerülését.
            (4) bekezdés – A leírás módosítása: a „Gyenge szüret jellemezte év esetén a piemonti regionális kormányzat szükség esetén …” mondatból törlésre kerül a „szükség esetén” kifejezés.
            Ez formális módosítás, mivel a regionális kormányzat gyenge szüret esetén mindig beavatkozik a hozamcsökkentést illetően. A „szükség esetén” kifejezés ezért fölösleges, így a bekezdés jelentésének megváltoztatása nélkül törlésre került.
            2.3.   5. cikk – Borkészítési előírások
            
            (4) bekezdés – A leírás módosítása: a borok érlelési időszakával összefüggésben a fa használatát említő táblázatban az „ebből fából készült hordóban (bármely méretű tölgyfahordó)” szövegrészből törlésre kerül a „tölgyfa” kifejezett megjelölése.
            Ennek az az oka, hogy napjainkban a folyamatosan a kiváló minőségű termékek előállításán fáradozó termelők számára lehetőséget kell biztosítani arra, hogy a boraik finomítására általuk alkalmasabbnak tartott más fafajtákat válasszanak. Mindenesetre az OEM-ekre és az OFJ-kre vonatkozó uniós jogszabályok nem követelik meg, hogy a termékleírás tartalmazza a fa növénytani fajának megjelölését. Megjegyzendő, hogy az uniós jogszabályokban az egyetlen ezt szabályozó rendelkezés a 607/2009/EK rendelet 66. cikkének (2) bekezdése és XVI. melléklete, amely a címkén feltüntethető kifejezések között megengedi az olyan kifejezések használatát is, mint a „hordóban érlelt” vagy „barrique-ban érlelt”, anélkül, hogy meg kellene jelölni a fafajta botanikai nevét.
            (4) bekezdés utolsó albekezdése – A leírás módosítása: „A hordók feltölthetők azonos típusú borral” szövegrész helyébe „A hordók feltölthetők azonos típusú, azonos évjáratú borral” szövegrész lép.
            Véleményünk szerint hasznos pontosítani, hogy az érlelési időszak alatt a hordók feltöltéséhez azonos típusú és azonos évjáratú bort kell használni.
            5. cikk (2) bekezdés – A leírás módosítása: „a megfelelő szőlőhozam kg/hektárban a 4. cikk (3) bekezdésében foglaltaknak megfelelően” szövegrészben a mértékegység kilogrammról tonnára módosult.
            Ez formális módosítás, amelynek célja, hogy a mértékegységet összhangba hozza a 4. cikk (3) bekezdésében használt mértékegységgel, amely bekezdésre a rendelkezés hivatkozik, és ahol a szőlőhozam tonnában szerepel.
            2.4.   6. cikk – Fogyasztási jellemzők
            
            A leírás módosítása: a következő bekezdést el kell hagyni: „(2) A Mezőgazdasági, Élelmiszerügyi és Erdészeti Minisztérium rendelettel módosíthatja az összes savtartalomra és a cukormentes kivonatra vonatkozó határértékeket”.
            Ez formális módosítás, mivel az említett lehetőség már nem felel meg a jelenlegi jogszabályoknak.
            2.5.   7. cikk – Jelölés és kiszerelés
            
            7. cikk (3) bekezdés – A leírás módosítása: a következő albekezdést el kell hagyni:
            
               „A címkén a »Vigna« [szőlőültetvény] szót, amelyet a megfelelő helynév vagy hagyományos név követ, a »Barbera d’Asti« DOCG (OEM) felirathoz használt betűméret 50 %-ánál kisebb vagy 50 %-ának megfelelő betűmérettel kell feltüntetni.”
            
            E változtatás célja az érintett szavak (Vigna + helynév) feltüntetésére vonatkozó megszorító szabályok elkerülése, ehelyett az általános nemzeti és uniós szabályokra történik hivatkozás, lehetővé téve ezáltal, hogy a szóban forgó megjelölés, amely a bortermelő egyik fő megkülönböztető jellemzője, nagyobb hangsúlyt kapjon.
            2.6.   8. cikk – Csomagolás
            
            8. cikk (1) bekezdés – A leírás módosítása: formális módosítás, amely megköveteli, hogy a tárolóedények űrtartalmát a szabványos mérési rendszerrel összhangban centiliter helyett literben tüntessék fel. Ugyanakkor rendelkezés történik a 0,187 liter és 12 liter közötti minden méretről, a 2 literes űrtartalom kizárásának fenntartásával, azonban néhány, korábban csak promóciós célokra használható nagyobb méret bevonásával.
            Ez kereskedelmi igényeken alapul, és célja, hogy lehetővé tegye a termék pozicionálását több különböző piaci szegmensben. A nagyobb űrtartalmú üvegek használata mindenekelőtt lehetővé teszi mind a bor minőségének (optimális feltételek kialakítása az üvegben érlelés folyamatához), mind a borról kialakított képnek a javítását, mivel ezek a bor presztízsével arányban álló, rendkívül értékes tárolóedények.
            8. cikk (3) bekezdés – A leírás módosítása: az üvegek lezárásának módja a jelenlegi jogszabályokkal összhangban kerül meghatározásra, így a koronakupak használata egyedül a Barbera d’Asti és a Barbera d’Asti Superiore esetében tilos. Ezenkívül a „Vigna” megjelöléssel és az alterület feltüntetésével minősített típusok esetében csak a természetes parafadugó használata megengedett.
            Ennek az oka a túlzottan megszorító intézkedések elkerülése a DOCG (OEM) alapvető, nagy mennyiségben előállított típusai esetében, és ehelyett a szőlőültetvényt és/vagy alterületet megjelölő, nagyobb presztízsű típusok arculatának megkülönböztetése a természetes parafadugó kizárólagos használatával.
            2.7.   A „Barbera d’Asti” DOCG (OEM) borok leírásának módosítása. A termékleírás végén található melléklet felülvizsgálata (a Nizza, Tinella, Colli Astiani vagy Astiano alterületre vonatkozó szabályok)
            
            A termékleírás módosítása, amely az 1308/2013/EU rendelet 94. cikke (1) bekezdésének d) pontjában említett egységes dokumentum több ponton történő módosításával jár.
            A leírás végén található melléklet felülvizsgálatra került, és a nizzai alterületre vonatkozó szabályokat törölték.
            A „Nizza” DOCG (OEM) (PDO-IT-01896) oltalomban részesítése iránti kérelem nyomán a melléklet módosításra került, és csak a „Tinella” és a „Colli Astiani” vagy „Astiano” alterületekre vonatkozó szabályokat tartották meg.
            A de facto a „Barbera d’Asti” DOCG (OEM) borok egy további földrajzi minősítőjét alkotó nizzai alterület törlése nem jár a „Barbera d’Asti” DOCG (OEM) termelési területének megváltozásával.
            Ez teljes mértékben összhangban áll az OEM-ek és OFJ-k oltalmára vonatkozó hatályos uniós és olasz joggal, amely lehetővé teszi egy területen belül két vagy több megjelölés párhuzamos alkalmazását, feltéve, hogy azokat külön szabályozzák.
            Ezzel összefüggésben a termelőknek lehetőségük lesz arra, hogy szüretkor minden évben eldöntsék, hogy az egyes szőlőültetvényeken melyik OEM bort fogják előállítani (feltéve természetesen, hogy megfelelnek a vonatkozó termékleírásban meghatározott műszaki és termelési jellemzőknek).
            2.8.   A jogszabály-hivatkozások aktualizálása
            
            A leírás 4. cikke (3) bekezdésének, valamint 7. cikke (3) és (10) bekezdésének, továbbá az egységes dokumentumnak (igazoló dokumentumok) a formális módosítása.
            Aktualizálásra kerültek a jogszabályi hivatkozások. A termékleírásban a „61/2010. törvényerejű rendeletre” való hivatkozás helyébe a „238/2016. törvényre” való hivatkozás lépett. Az igazoló dokumentumok körébe felvételre került a fent említett, az 1308/2013/EU és az 1306/2013/EU rendeletben, az (EU) 2016/1149 felhatalmazáson alapuló bizottsági rendeletben és az (EU) 2016/1150 bizottsági végrehajtási rendeletben említett borászati termékek tekintetében a termelésre, a forgalmazásra, az eredetmegjelölésekre, a földrajzi jelzésekre, a hagyományos kifejezésekre, a címkézésre és a kiszerelésre, az irányításra, az ellenőrzésekre és a szankciókra vonatkozó nemzeti szabályok meghatározásáról szóló 238/2016. törvény.
            EGYSÉGES DOKUMENTUM
            1.   Bejegyzendő elnevezés
            
            Barbera d’Asti
            2.   A földrajzi árujelző típusa
            
            OEM – oltalom alatt álló eredetmegjelölés
            3.   A szőlőből készült termékek kategóriái
            
            
                     
                        1.
                     
                     
                        Bor
                     
                  4.   A bor(ok) leírása
            
            Barbera d’Asti, Barbera d’Asti Superiore
            
               Szín: rubinpiros, amely idővel gránátpirossá válik;
            
               Illat: intenzív és jellegzetes, amely idővel légiessé válik;
            
               Íz: száraz, nyugodt, testes; megfelelő érlelés esetén harmonikusabb, kellemes, telt íz;
            
               Minimális összes alkoholtartalom térfogatszázalékban: 12,0 %; a „Superiore” vagy „Vigna” megjelölésű borok esetében 12,5 %;
            
               Minimális cukormentes kivonat: 24 g/l; a „Superiore” megjelölés esetén: 25 g/l.
            Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.
            Általános analitikai jellemzők
            
                        Maximális összes alkoholtartalom (térfogatszázalék):
                     
                     
                         
                     
                  
                        Minimális tényleges alkoholtartalom (térfogatszázalék):
                     
                     
                         
                     
                  
                        Minimális összes savtartalom:
                     
                     
                        4,5  g/l, borkősavban kifejezve
                     
                  
                        Maximális illósavtartalom (milliekvivalens/liter):
                     
                     
                         
                     
                  
                        Maximális összes kén-dioxid-tartalom (mg/l):
                     
                     
                         
                     
                  Barbera d’Asti Superiore a „Tinella” és a „Colli Astiani” vagy „Astiano” alterület megjelölésével
            
               Szín: rubinpiros, amely idővel gránátpirossá válik;
            
               Illat: intenzív és jellegzetes, amely idővel légiessé válik;
            
               Íz: száraz, nyugodt, testes; megfelelő érlelés esetén harmonikusabb, kellemes, telt íz;
            
               Minimális összes alkoholtartalom térfogatszázalékban: 13,0 %;
            
               Minimális cukormentes kivonat: 26 g/l.
            Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.
            Általános analitikai jellemzők
            
                        Maximális összes alkoholtartalom (térfogatszázalék):
                     
                     
                         
                     
                  
                        Minimális tényleges alkoholtartalom (térfogatszázalék):
                     
                     
                         
                     
                  
                        Minimális összes savtartalom:
                     
                     
                        5,0  g/l, borkősavban kifejezve
                     
                  
                        Maximális illósavtartalom (milliekvivalens/liter):
                     
                     
                         
                     
                  
                        Maximális összes kén-dioxid-tartalom (mg/l):
                     
                     
                         
                     
                  5.   Borkészítési eljárások
            
            5.1.   Különleges borászati eljárások
            
            Érlelés
            Különleges borászati eljárás
            „Barbera d’Asti”, beleértve a „Vigna” megjelöléssel ellátottat is: a szőlő szüretelése évének november 1-jétől számítva legalább 4 hónapig kell érlelni.
            „Barbera d’Asti Superiore”, beleértve a „Vigna” megjelöléssel ellátottat is: a szőlő szüretelése évének november 1-jétől számítva legalább 14 hónapig kell érlelni, ebből legalább 6 hónapig fahordóban.
            „Barbera d’Asti”, „Tinella” és „Colli Astiani” vagy „Astiano” alterület: a szőlő szüretelése évének október 1-jétől számítva legalább 24 hónapig kell érlelni, ebből legalább 6 hónapig fahordóban és 6 hónapig az üvegben.
            A hordók feltöltése
            Különleges borászati eljárás
            A kötelező érlelési időszak alatt a hordók feltölthetők azonos típusú, azonos évjáratú borral, amely a fahordótól eltérő tárolóedényben is tárolható, és legfeljebb a teljes mennyiség 10 %-át teheti ki. Ezt a műveletet annak biztosítása érdekében végzik, hogy a hordók és egyéb bortároló tartályok mindig teljesen tele legyenek; az érlelési folyamat során és/vagy a lehűlés miatti térfogatcsökkenés következtében elpárolgó bort ugyanolyan típusú borral pótolják, mint amely a tartályban található.
            Alkoholtartalom-növelés
            Különleges borászati eljárás
            Az alkoholtartalom-növelés a „Barbera d’Asti” különböző típusaira vonatkozó hatályos jogszabályokban rögzített határértékek és módszerek betartása mellett megengedett.
            Korlátozás: a címkén a „Tinella” alterület megjelölését tartalmazó „Barbera d’Asti” Superiore borok esetében a térfogatszázalékban kifejezett alkoholtartalom legfeljebb 0,5 %-kal, míg a címkén a „Colli Astiani” vagy „Astiano” alterület megjelölését tartalmazó „Barbera d’Asti” Superiore borok esetében legfeljebb 1 %-kal emelhető.
            5.2.   Maximális hozamok:
            
            Barbera d’Asti és Barbera d’Asti Superiore
            63 hektoliter hektáronként
            Barbera d’Asti Superiore a „Tinella” és a „Colli Astiani” vagy „Astiano” alterület megjelölésével
            49 hektoliter hektáronként
            Barbera d’Asti és Barbera d’Asti Superiore a „Vigna” megjelöléssel
            56 hektoliter hektáronként
            6.   Körülhatárolt földrajzi terület
            
            A „Barbera d’Asti” DOCG (OEM) borok termelési területe a következő települések területét foglalja magában:
            Asti megye:
            Agliano Terme, Albugnano, Antignano, Aramengo, Asti, Azzano d’Asti, Baldichieri, Belveglio, Berzano S. Pietro, Bruno, Bubbio, Buttigliera d’Asti, Calamandrana, Calliano, Calosso, Camerano Casasco, Canelli, Cantarana, Capriglio, Casorzo, Cassinasco, Castagnole Lanze, Castagnole Monferrato, Castel Boglione, Castell’Alfero, Castellero, Castelletto Molina, Castello d’Annone, Castelnuovo Belbo, Castelnuovo Calcea, Castelnuovo Don Bosco, Castel Rocchero, Celle Enomondo, Cerreto d’Asti, Cerro Tanaro, Cessole, Chiusano d’Asti, Cinaglio, Cisterna d’Asti, Coazzolo, Cocconato, Corsione, Cortandone, Cortanze, Cortazzone, Cortiglione, Cossombrato, Costigliole d’Asti, Cunico, Dusino San Michele, Ferrere, Fontanile, Frinco, Grana, Grazzano Badoglio, Incisa Scapaccino, Isola d’Asti, Loazzolo, Maranzana, Maretto, Moasca, Mombaldone, Mombaruzzo, Mombercelli, Monale, Monastero Bormida, Moncalvo, Moncucco Torinese, Mongardino, Montabone, Montafia, Montaldo Scarampi, Montechiaro d’Asti, Montegrosso d’Asti, Montemagno, Montiglio Monferrato, Moransengo, Nizza Monferrato, Olmo Gentile, Passerano Marmorito, Penango, Piea, Pino d’Asti, Piovà Massaia, Portacomaro, Quaranti, Refrancore, Revigliasco d’Asti, Roatto, Robella, Rocca d’Arazzo, Roccaverano, Rocchetta Palafea, Rocchetta Tanaro, San Damiano D’Asti, San Giorgio Scarampi, San Martino Alfieri, San Marzano Oliveto, San Paolo Solbrito, Scurzolengo, Serole, Sessame, Settime, Soglio, Tigliole, Tonco, Tonengo, Vaglio Serra, Valfenera, Vesime, Viale d’Asti, Viarigi, Vigliano, Villafranca d’Asti, Villa San Secondo, Vinchio.
            Alessandria megye:
            Acqui, Alfiano Natta, Alice Bel Colle, Altavilla Monferrato, Bergamasco, Bistagno, Borgoratto Alessandrino, Camagna Monferrato, Camino, Carentino, Casale Monferrato, Cassine, Castelletto Merli, Cellamonte, Cereseto, Cerrina, Coniolo, Conzano, Cuccaro Monferrato, Frascaro, Frassinello Monferrato, Fubine, Gabiano, Gamalero, Lu Monferrato, Mirabello Monferrato, Mombello Monferrato, Moncestino, Murisengo, Occimiano, Odalengo Grande, Odalengo Piccolo, Olivola, Ottiglio, Ozzano Monferrato, Pontestura, Ponzano Monferrato, Ricaldone, Rosignano Monferrato, Sala Monferrato, S. Giorgio Monferrato, S. Salvatore Monferrato, Serralunga di Crea, Solonghello, Strevi, Terruggia, Terzo, Treville, Vignale, Villadeati, Villamiroglio.
            Coniolo, Casale Monferrato, Occimiano és Mirabello Monferrato településeken a termelési terület a Po folyó jobb partjának domboldali területeire korlátozódik, amelyeket a casalei körgyűrű határol a Po hídjától Alessandria felé, a Santa Anna domb mentén, át a Valentino kerületen és San Germano falun.
            Casalétől délre a termelési terület határa San Salvatore Monferrato település közigazgatási határáig egybeesik a főúttal, és az ezen úttól nyugatra fekvő területet foglalja magában.
            A Barbera d’Asti DOCG (OEM) tágabb termelési területen belüli alterületek elhatárolása:
            
                        —
                     
                     
                        A „Barbera d’Asti” Superiore „Tinella” DOCG (OEM) bor termelési területe Costigliole d’Asti, Calosso, Castagnole Lanze, Coazzolo települések teljes területét és Isola d’Asti települést (csak az Asti–Montegrosso út jobb oldalán fekvő terület) foglalja magában.
                     
                  
                        —
                     
                     
                        A „Barbera d’Asti” Superiore „Colli Astiani” vagy „Astiano” termelési területe Asti település tekintetében Montemarzo és San Marzanotto Valle Tanaro kerületeket, Isola d’Asti település tekintetében az Asti–Montegrosso d’Asti úttól balra fekvő területeket, valamint Mongardino, Vigliano, Montegrosso d’Asti, Montaldo Scarampi, Rocca d’Arazzo és Azzano települések teljes területét foglalja magában.
                     
                  7.   Fontosabb borszőlőfajták
            
            Barbera N.
            8.   A kapcsolat(ok) leírása
            
            A kapcsolat szempontjából releváns természeti tényezők
            A termelési terület az úgynevezett harmadidőszaki Piemonti-medence közepén található, és magában foglalja Asti megyét és Alessandria megye egy részét. Ez egy alacsony, többségében 150 és 400 méter közötti magasságú dombok borította terület, és mérsékelt, illetve mérsékelt és meleg közötti éghajlat (körülbelül 1 800 foknap) jellemzi, 700 mm körüli átlagos éves csapadékkal.
            A „Barbera d’Asti” földjei több mint 2 millió évvel ezelőtt alakultak ki, amikor a tenger visszavonult a mai Pó-völgy területéről, és jelentős mértékű erózió kezdődött, amely a jelenlegi formájára alakította a dombos tájat. A legrégebbi földek a termelési terület északi és déli részén találhatók, és azokat a miocénből származó arenites és meszes homokkő, az úgynevezett „fehér talaj” alkotja, amelyben könnyen lehet megkövesedett kagylókat találni. A legújabb keletű az „Asti homok” (pliocén) a Tanaro folyó partján, amely tengeri üledékes kőzetekből áll. Ezek túlnyomó részben meszes talajok, amelyeket magas kalcium-karbonát-tartalom és alacsony szervesanyag-tartalom jellemez; e talajok nyaranta gyakran szárazak, mivel a dombok lejtése miatt nem tudják megtartani a vizet.
            A kapcsolat szempontjából releváns emberi tényezők
            Az Ampelografia della Provincia di Alessandria [Alessandria megye borfajtái] című könyv, Leardi és Demaria, 1873 (abban az időben Alessandria megye magában foglalta a mai Asti megye egészét, amely 1936-ban vált ki belőle), a következőket mondja a Barbera fajtáról: „Ez a nagyon jól ismert szőlőfajta az Asti és Basso Monferrato boraiban használt egyik fő fajtát jelenti, és ott nagyon régóta termesztett őshonos fajta”.
            A „Barbera d’Asti” területen az ember és a környezet közötti tökéletes szinergiát a hagyományos, szintvonalak mentén történő ültetési és vertikó kordonművelési rendszerek, a Guyot- és olykor a rövidcsapos kordonos metszésmód használata, a hozamok korlátozása és a lombsátor észszerű kezelése foglalja össze, amely a déli fekvéssel együtt maximalizálja a Barbera szőlő minőségét. A Barbera szőlőfajtát, amely nagyon sok napfényt igényel, általában a legkedvezőbb fekvésű domboldalakon (a délkeletre nézőktől a nyugatra nézőkig) termesztik, a völgyek aljának kivételével.
            A terméknek az alapvetően vagy kizárólag a földrajzi környezetből levezethető minőségi jellemzőire vagy tulajdonságaira vonatkozó adatok.
            A természeti és emberi tényezők e területre jellemző kombinációja teszi lehetővé az olyan Barbera d’Asti bor termelését, amely jó – 13 térfogat-százalékos – átlagos alkoholtartalommal, jó savassággal és kiváló polifenol-összetétellel rendelkezik. Az e földrajzi területen termelt borok jellemzői szorosan összefüggnek a talajokkal. Az iszapos, agyagos és magas kalcium-karbonát-tartalmú „fehér talajok” testes, élénk színű és hosszú ideig jól eltartható borokat eredményeznek. Az „Asti homok”, amely elsősorban a Monferrato Astigiano területen, a Tanaro folyó bal és jobb partján található, intenzív és elegáns pirosgyümölcs-aromájú, alacsony savtartalmú, gyorsabban érő vörösborokat eredményez.
            Az okozati összefüggés leírása
            A Barbera szőlőfajta, noha egész Dél-Piemontban gyakori, e területen, ahol a fő szőlőfajtát jelenti, különösen széles körben elterjedt. A dombos terep és a délkeleti és délnyugati közötti fekvésű domboldalak együtt levegős és világos, állóvizek nélküli ideális környezetet teremtenek. A mérsékelt és meleg közötti hőmérséklettel jellemzett éghajlat, a talajok szerkezete és kémiai/fizikai összetétele, valamint az e terület és szőlőültetvényei fenntartására irányuló folyamatos emberi munka tanúsítja a föld és a borok közötti kapcsolatot, amely kiemeli a Barbera d’Asti bejegyzett eredetmegjelöléssel rendelkező vörösborok különleges jellemzőit.
            A Barbera fajta sokoldalúsága a termesztésére használt területtel kombinálva ideális az érlelésre alkalmas bor előállítására. Hagyományosan a nagy hordó, újabban pedig a barrique használatának köszönhetően e vörösborok most már a „Superiore” megjelölést viselhetik. E borok testesebbek és érzékszervi szempontból nagyobb összetettség jellemzi őket, hosszú ideig elállnak, és ezeknek köszönhetően a Barbera d’Asti megjelölés nagy hírnévre és nemzetközi szinten növekvő elismertségre tett szert.
            9.   További alapvető feltételek
            
            Csomagolás
            A csomagolás mérete 0,187 liter és 12 liter között változik, a 2 literes űrtartalmú csomagolások kizárásával.
            A Barbera d’Asti és Barbera d’Asti Superiore üvegek lezárásához tilos a koronakupak használata. Ezenkívül a „Vigna” megjelöléssel és az alterület feltüntetésével minősített típusok esetében csak a természetes parafadugó használata megengedett.
            
               A termékleíráshoz vezető link
            
            https://www.politicheagricole.it/flex/cm/pages/ServeBLOB.php/L/IT/IDPagina/12402